|  |  |  |  |  |  |
| --- | --- | --- | --- | --- | --- |
| cali | | |  |  | |
| Πλαστικά μετά τη χρήση; Η θέση τους είναι στον μπλε κάδο, μακριά απ’ τη γαλάζια θάλασσα / Μεσογειακό Γραφείο Πληροφόρησης για το Περιβάλλον, τον Πολιτισμό και την Αειφόρο Ανάπτυξη (ΜΙΟ-ECSDE / MEdIES) | | |  | Θεματική:  Φροντίζω το περιβάλλον  Υποθεματική:  Αειφόρος ανάπτυξη, Κλιματική αλλαγή, Οικολογική συνείδηση  Απευθύνεται σε μαθητές/μαθήτριες: Ε΄, ΣΤ΄ δημοτικού και Α΄ Γυμνασίου  Διάρκεια στο τετράμηνο:  1 εργαστήριο ( έως 2 διδ. ώρες) | |
|  | | |  |  | |
| **Περιγραφή (50-100 λέξεις)**Σκοπός του προγράμματος είναι να συμβάλλει στην καλλιέργεια του αυριανού περιβαλλοντικά εγγράμματου ενεργού πολίτη να υιοθετεί υπεύθυνη στάση και αναλαμβάνει δράση προς την αειφορία. Ως «όχημα» προς την αειφορία χρησιμοποιούνται τα θαλάσσια απορρίμματα, ειδικά τα πλαστικά.Το πρόγραμμα είναι σχεδιασμένο για εφαρμογή κυρίως σε παραθαλάσσιες και νησιωτικές περιοχές. Αποσκοπεί αφενός να ενημερώσει και να ευαισθητοποιήσει τους μαθητές σχετικά με το πρόβλημα των θαλασσίων απορριμμάτων, ειδικά των πλαστικών μιας χρήσης και αφετέρου να τους παρακινήσει προς δράσεις πρόληψης και αντιμετώπισης όπως μείωση της κατανάλωσης, αποφυγή του πλαστικού μας χρήσης, επαναχρησιμοποίηση, διαλογή στην πηγή, σωστή ανακύκλωση στον μπλε κάδο, κ.ά.Ιδανικά επιθυμούμε, οι μαθητές, εφόσον πεισθούν για την αναγκαιότητα ανάληψης δράσης, να δεσμευτούν στην αλλαγή της προσωπικής τους συμπεριφοράς και να λειτουργήσουν ως πολλαπλασιαστές του μηνύματος προς τους συμμαθητές, την οικογένεια, την τοπική κοινωνία, κλπ.**Στοχευόμενες δεξιότητες:****Δεξιότητες Μάθησης:** Κριτική σκέψη (Critical thinking), Επικοινωνία (Communication), Συνεργασία (Collaboration) **Δεξιότητες Ζωής:**  Κοινωνικές Δεξιότητες, Πολιτειότητα  **ΜΙΤ:** Δεξιότητες της τεχνολογίας και της επιστήμης, Ψηφιακός γραμματισμός (digital literacy)  **Δεξιότητες του Νου:** Στρατηγική σκέψη, Επίλυση προβλημάτων, Μελέτη περιπτώσεων (case studies) **Δραστηριότητες:**  Το πρόγραμμα αποτελείται από μία (1) εργαστηριακή/βιωματική δραστηριότητα διάρκειας 90 λεπτών (2 διδακτικές ώρες) και η οποία χωρίζεται σε 10 υπο-δραστηριότητες, τις εξής:  Α. ΓΝΩΡΙΜΙΑ 5 min  (συστάσεις και εισαγωγή στους στόχους του προγράμματος)  *Β ΤΟ ΠΡΟΒΛΗΜΑ ΤΩΝ ΘΑΛΑΣΣΙΩΝ ΑΠΟΡΡΙΜΜΑΤΩΝ*  Β1 Η ΒΡΩΜΙΚΗ ΔΕΚΑΔΑ 10 min  (εισαγωγή και αναγνώριση στα 10 πιο συνηθισμένα απορρίμματα στις θάλασσες και ακτές)  Β2 ΑΠΟ ΠΟΥ ΠΡΟΕΡΧΟΝΤΑΙ 5 min  (μέσω γραφημάτων και φωτογραφιών αναγνωρίζουμε την προέλευση των απορριμμάτων)  Β3 ΠΟΣΟ ΖΟΥΝ; 10 min  (με χρήση χρονοταινίας ελέγχουμε τη διάρκεια ζωής του καθενός από τα πιο συνηθισμένα απορρίμματα)  Β4. ΑΠΕΙΛΕΣ ΓΙΑ ΤΑ ΖΩΑ 15 min  (με αφόρμηση σχετικό βίντεο και με διάφορα βιωματικά παιχνίδια, εξετάζουμε τι συνέπειες έχουν τα απορρίμματα για τη ζωή των ζώων)  Β5 ΟΛΑ ΤΑ ΠΛΑΣΤΙΚΑ ΔΕΝ ΕΙΝΑΙ ΙΔΙΑ 10 min  (γίνεται ειδική μνεία και μελέτη του πλαστικού ως υλικό καθώς κυριαρχεί στη ζωή μας. Η δραστηριότητα αφιερώνεται στην επεξήγηση της προέλευσής του, τις κατηγορίες του και της ανακύκλωσής του)  *Γ ΓΙΝΟΜΑΙ ΜΕΡΟΣ ΤΗΣ ΛΥΣΗΣ*  Γ1 ΙΕΡΑΡΧΗΣΗ ΣΥΜΠΕΡΙΦΟΡΩΝ 5 min  (με καταιγισμό ιδεών προκύπτουν ιδέες για την ανακύκλωση, επαναχρησιμοποίηση και μείωση απορριμμάτων)  Γ2 ΤΙ ΑΝΑΚΥΚΛΩΝΟΥΜΕ ΣΤΟΝ ΜΠΛΕ ΚΑΔΟ; 15 min  (με βιωματικό τρόπο τα παιδιά κάνουν διαλογή πραγματικών απορριμμάτων προς την ανακύκλωσή τους)  Γ3 ΠΩΣ ΑΝΑΚΥΚΛΩΝΟΥΜΕ ΣΤΟΝ ΜΠΛΕ ΚΑΔΟ; 5 min  (μέσα από πραγματικές φωτογραφίες τα παιδιά βρίσκουν λανθασμένους τρόπους ανακύκλωσης)  Δ. ΑΝΑΣΚΟΠΗΣΗ –ΑΞΙΟΛΟΓΗΣΗ 10 min  (με καταιγισμός ιδεών παρακινούνται τα παιδιά να σκεφτούν προσωπικές δράσεις που μπορούν να αναλάβουν και να δεσμευτούν να τις πραγματοποιήσουν στην προσωπική τους και κοινωνική τους ζωή. Οι ιδέες καταγράφονται). **Προσαρμογές για εμποδιζόμενους μαθητές** Παρότι στη φόρμα περιγραφής έχει αναφερθεί ότι υπάρχουν προσαρμογές, ωστόσο δεν αναφέρεται καμία συγκεκριμένη διαφοροποίηση του υλικού που να αφορά κάποια συγκεκριμένη ομάδα εμποδιζόμενων μαθητών. **Επέκταση** (παρατίθενται προτάσεις για περαιτέρω επεξεργασία σε άλλες  σχολικές δράσεις ή για προαιρετικές εργασίες) **Αξιολόγηση** Οι ιδέες των μαθητών που παρακολούθησαν το πρόγραμμα και των εκπαιδευτικών αντιστοίχως καταγράφονται, ανώνυμα, σε δύο σύντομα ερωτηματολόγια αξιολόγησης. |  | | | **Σύνδεση με το Π.Σ:** Ενδεικτικοί Γενικοί Στόχοι (στάσεις, αξίες, δεξιότητες ) από το ΑΠΣ της Περιβαλλοντικής Εκπαίδευσης που έχουν συνάφεια με το πρόγραμμα:   * Να κατανοήσουν τη σχέση/ αλληλεπίδραση του ανθρώπου με το φυσικό και κοινωνικό περιβάλλον * Να αναπτύξουν ερευνητική διάθεση, κριτική και δημιουργική σκέψη για την προσέγγιση και κατανόηση των σύγχρονων περιβαλλοντικών προβλημάτων * Να σέβονται και να προστατεύουν κάθε μορφή ζωής. * Να συμμετέχουν ενεργά ως υπεύθυνοι πολίτες στη βελτίωση της ποιότητας ζωής.   Ενδεικτικά γνωστικά/μαθησιακά αντικείμενα που συνδέονται με το πρόγραμμα: Μελέτη του Περιβάλλοντος (Δημοτικό) και Περιβαλλοντική Εκπ/ση (Γυμνάσιο) **Εκτυπώσιμο Υλικό**  * Οδηγός προγράμματος (εμπεριέχει φωτογραφίες, πίνακες καταγραφής, φύλλα εργασίας και ερωτηματολόγια αξιολόγησης του προγράμματος για παιδιά και εκπαιδευτικούς)  **Απαραίτητοι Σύνδεσμοι** Για την προετοιμασία (πριν την εφαρμογή του προγράμματος):  <https://www.youtube.com/watch?v=017bBeXhYz4&app=desktop>  <https://www.youtube.com/watch?v=jUXWKk3JLCU>  <https://www.youtube.com/watch?v=-zuIQphGbNg> **Οπτικοακουστικό υλικό****Διαδραστικό υλικό****Υποστήριξη εκπαιδευτικού** |